OpenLLM-France/wikimedia huggingface dataset:
# Guerzenneu Breih-Izel/Un Elig deit ar en doar

| ◄ Er Hroèdur hag en Néh Estig | Un Elig deit ar en doar | En El hag er Hroèdurig ► |
* Ur braùig a groèdur e oé
* Emmanuel er Malardé
* Get é vlèuigeu ker milén
* E zichenné betag é gein !
* Nen doé ket hoah pemp plé ollig ;
* Mès deustou ma oé bihañnik,
* Ne gavé plijadur ha joé
* Meit é pedein en Eutru Doué.
* Liés e vezé deuhlinet,
* E zornigeu getou joentet,
* E zeulegad saùet d'en Néan
* Ar un dro get é galon glan.
* P’er guélent é pedein elsé,
* E dad hag é vam e laré :
* « Hur hroèdur e zou hemb arvar
* Un él dichennet ar en doar. »
* Allas ! Emmanuel bihan,
* Un dé benak chomas klan.
* Epad é glinùed n’arsaùé
* A laret : « M’hou kar, o men Doué ! »
* Jézus, Mari, hannùeu ker mat,
* E oé kleuet getou dalhmat.
* Ne chonjé mui, hanval e oé,
* Nameit én Nean, nameit é Doué.
* Mes én un taul é fas e splann,
* E zivougen e zou guen-kann.
* Ag en doar-men en él bihan
* En des néijet éndro d’en Néan.
# Guerzenneu Breih-Izel/Er Hroèdur hag en Néh Estig

| ◄ Er Iar présius | Er Hroèdur hag en Néh Estig | Un Elig deit ar en doar ► |
* Chetu ean d’ein, en néh estig,
* E oen guerso doh er spiein.
* Me huél abarh tri, pear énig :
* En taul-men alkent é mant d’ein !
* Kaér e hues krial ha fichal,
* Me lapoused, nitra ne hret.
* A me dehorn penaus néijal ?
* Ne hues chet hoah pluen erbet.
* Mes nen dé ou mam e gleuan
* E huanadein lan a dristé ?
* Ia, chetu ou zad e huélan
* E néijal amen étal-dé.
* A zivréh me mam pen dehé
* Unan benak fal d’em skrapein,
* A dra sur merùel e hrehé
* Me mamig peur dré fin ouilein.
* Ha mé genoh me lammehé,
* Estig noz, hou poussinigeu ?
* O pas. Ne vein ket didruhé.
* Ne vein ket bouar doh hou klemmeu.
* Chetu hou pousined tinér.
* N’em es groeit droug erbet dehé.
* Goarnet ind genoh pèl amzér
* De hortoz ma helleint balé.
* Disket dehé, kañnour hemb par,
* Get hou poéh dous perpet neué,
* Kanneein èloh er hoédeu kloar
* Eit strèuein ér vro leùiné.
* A pe vein é klask goaskeden,
* Me iei lièz épad en han
* De zichuéh édan ur huéhen
* En ur cheleueet doh ou han.
# Guerzenneu Breih-Izel/En El hag er Hroèdurig

| ◄ Un Elig deit ar en doar | En El hag er Hroèdurig | En Aviz mat ► |
* Etal kavel ur hroédurig,
* Un él dichennet ag en Nean
* E laré : « Kroèdur, mem brérig,
* « Ennoh me limaj e huélan.
* « Me huél en hous inean tinér
* « Brauité en Nean é splannein,
* « Kuiteit en doar-men a vizér
* « Kroèdur glan, ha deit genein !
* « Ia, deit genein d’er vro eurus
* « Léh ma vé perpet leùiné ;
* « Deit genein de huélet Jézus
* « Hag en Intron Vari, mam Doué.
* « Più houér, mar det ha chom pelloh
* « Er bed-men lan a fallanté,
* « Più houèr petra vou ahanoh ?
* « E léh ur sant, un diaul marsé !
* « Bugalé em es hanaùet
* « E oé glan él-oh guéharal.
* « Hag é mant hiniù kousiet,
* « E mant hiniù deit de vout fal,
* « O kroèdurig bremen ker braù,
* « Perak chom é bro er péhed ?
* « Deit de vout eurus hemb arsaù
* « Er Baradouiz get en éled.
* « Hou tad, hou mam e ouilou d’oh,
* « Mès hui e bedou aveité.
* « Hag ind e vou devéhatoh
* « Genoh étal en Eutru Doué. »
* Er Hroèdurig e varù nezé ;
* En él e gemér é inean
* Eit hé has getou devat Doué…
* Un él open e zou én Nean !
# Guerzenneu Breih-Izel/En Aviz mat

| ◄ En El hag er Hroèdurig | En Aviz mat | En deu Vrèr hag er Goukou ► |
* A ribler Skorff é bro Kléger
* É viùė, bout zou pèl amzér,
* Ur labourér Jozon hanùet.
* Pinùik a dra sur ne oé ket,
* Met eurus neoah um gavé
* Get é voèz hag é vugalé,
* Rak é labourat é dachen,
* Donet e hré bep plé de ben
* A cherrein blangigeu mat
* Eit biùein és en é stad.
* D’en Oriant Jozon, un dé,
* E ias d’hobér un dro balé.
* Kleuet en doé konz liés mat
* Ag un eutru, un avokad
* E ré avizeu fur bamdé
* De bep unan en atersé.
* Ha ean oeit eué d’er havet
* « Deùéh mat! eutru, emé ean,
* Penaus é ma hou iéhed ?
* Hag en eutru e reskond bean :
* « Mat, mat, keméret ur gadoér,
* « Ila konzet d’ein hag hous afér
* « Eit petra é oh deit amen ?
* « Eit ur prosés benak marsé ? »
* — O pas ; biskoah betak bremen
* N’em es bet mé, trugéré Doué,
* Prosés na chikan dob hanni.
* — Met, me hèh dén, cheleùet mat,
* Ne huès chet nitra de ziloui ?
* Nitra de rannein ? de blénat ?
* — O nann, eutru, en treu e ia
* Ag en dibab genemb perpet :
* — Eit petra é oh deit enta ?
* — A fé, dam, eutru, n’hellan ket
* « Dirak oh devizein erhat,
* « Met deit on de houlen genoh
* « Ma reet d’ein un aviz mat.
* — Aveit petra ? Aveit disoh
* « Get ur labour ? get un afèr ?
* — Ha me houér mé ? Ar er papér
* « Lakeit er péh e gareet.
* « a Un aviz mat, nitra muioh.
* « Ha goudé ne hués meit laret
* « Pégement e zeliein doh. »
* — Ag er choéj, e lar en eutru :
* Ha ean e gemér papér ru
* Aveit skriú diu pé ter linen
* E zou reit de Jazon aben.
* — « Chetu emé ean, ur skouid é. »
* Er labourèr e bé get joé,
* E cherr er papér présius
* Ha ean d’er gér koutant, eurus.
* P’en dé arriù en é dachen,
* E veùél e houlén getou
* Mar dér de charréein er foén :
* « Gortamb en trenoz, kaér e vou
* E lar er vestréz ; chuéh oa mé.
* Eldi é lar er vugalė,
* Jozon ne houér penaus gobér.
* Mes ean e den é dam paper.
* Hag e lar d’er vestréz : « Sellet
* « Petra e zou abarh merchet.
* « En Oriant em ès bet ean
* « Get en avokad abilan;
* « Ur skouid em es reit aveitou.
* « Sur é hés treu mat arnehou. »
* Er voéz e den hé lunetteu
* E oé én ou bouistr ar en daul,
* Ha chetu amen er girieu
* E len nezé dirak en ol :
* « Un dra e hues amzér
* Hiniu memb d’er gobér,
* Dihoallet a hortoz
* D’er gobér en trenoz. »
* Groamb emé Jozon, groamb aben
* El ma teviz d’emb er papér ;
* E rauk en noz cherramb er foén,
* Damb d’er labour hemb kol amzér !
* Hag er foén e oé bet cherret
* E rauk ma oé en hiaul kuhet.
* En dé arlerh é koéh glaù
* Ag er mitin hemb arsaù ;
* En doareu a bep tu d’er stér
* E zou béet émber amzér.
* En deur bras e skléj a ioheu
* Ol er foén chomet ér pradeu.
* Ha Jozon e laré nezé
* D’é bried ha d’é vugalé
* En aviz em boé goulennet
* N’em es chet ean rẻ gir péet !
* Ag er memb aviz ni eué
* Dalhamb chonj épad hun buhé :
* Un dra hun es amzér
* Hiniù memb d’er gobér,
* Dihoallamb a hortoz,
* D’er gobér en trenoz !
# Guerzenneu Breih-Izel/En deu Vrèr hag er Goukou

| ◄ En Aviz mat | En deu Vrèr hag er Goukou | Er Jardrinour hag er Vugalé ► |
* Bout zou é Breih mar a unan
* Um laka de gredein
* E ma chansus kleúet ketan
* Er goukou é kannein
* Deu vrér e oé un dé
* Er park é labourat.
* Duhont, dumen er gué
* E gommansé glasat.
* Hag en éned pèl amzér mut
* Tro-ha-tro e gañné
* Eit strèuein émesk en dud
* Er joé, er leuiné.
* Ben un herrad chetu kleùet
* Er goukou e kaunein eué,
* Hag en deu vrér ou fen saùet
* E chom de cheleuet nezé.
* « Genein mé, e lar unan
* « E ma bet kleùet ketan.
* « Me zei enta de ben
* « A brenein me zachen >
* Er hleuet em es en hou rauk,
* « E lar en al, en ur gonz rok,
* « Me jau e huerhein mat enta
* « Dilun è foér Locmaria. »
* Ha goah d’er hoah chikan geté
* Monet e hrant kent pèl goudé
* De gavouit Barnour er hanton.
* « Laret d’emb, emé int, laret
* Più ahanomb en des rézon ;
* Laret eit più en des kañnet
* Er goukou tuchandig.
* — « E han de rein d’oh hou koulen,
* « Met gorteit un tammig,
* E reskond en dén a lézen.
* Ag hou sakod de getan
* Tennet ur skouid peb unan.
* Reit ou dès en deu chikanour
* Peb unan è skouid d’er Barnour.
* Ha hennen kentéh e chérr
* En argant en é dilér :
* « Er goukou, e lar ean nezè,
* « En des kañnet aveiton mé. »
# Guerzenneu Breih-Izel/En « Trein » dihentet

| ◄ Er Jardrinour hag er Vugalé | En « Trein » dihentet | Er Rah a gér hag er Rah a ziar er mézeu ► |
* Ar en hent hoarn un trein bamdé
* Get trouz ha safar e ridé
* Krénein e hré en doar édan e rodeu dir
* Hag ar en diù raillen monet e hré get her
* Epad ma oé guélet avèl ur sèien hir
* Ur vogeden guen-kann e seuel én amzér
* Un dé benak ma oé d’er béanan é ridek
* Chetu ean digoéhet get ur prad boketek
* Ha deit er chonj dehou de guitat é railleu
* Eit monet de roulal é kreiz er boketeu :
* « Chuéh on, e larè ean — sellet pé sort pennad : —
* « Ar en diù raillen-men é hobér hent dalhmat.
* Ret é chanj mar-a-huéh; bourusoh e vou d’ein
* E mesk er boketeu monet èl ma karein.
* Ha ean oeit ha saillet ér méz ag é railleu !
* Met allas! pep-eil-pen kentéh é vagonieu
* Unan ar en aral e goéh hantér draillet,
* Hag é kreiz er vouillen a blad é ma chomet.
* Pegement a dud diskient
* El en trein-men e hra evé
* A pe zistroant ag er guir hent
* Eit um daulein d’er fallanté !
* « Chuéh omb, ou des un dé laret,
* E héli hent er vertuieu !
* Ha chetu dehé keméret
* Hent boketek er faus joéieu.
* Mès er geih tud-men dihentet,
* Hag eurusted ou des kavet ?
* Nepas… Er méz a lézen Doué
* Nen des meit ankin ha tristé.
* Rak sen eit bout eurus dalhmat
* Dalhamb de héli en hent mat !
# Guerzenneu Breih-Izel/Er Jardrinour hag er Vugalé

| ◄ En deu Vrèr hag er Goukou | Er Jardrinour hag er Vugalé | En « Trein » dihentet ► |
* Ur Jardrinour d’é liorh-fréh
* En doé galùet bugalégeu ;
* Ne oé kaèroh, bourusoh léh :
* A bep tu gué get ou bareu
* Goleit ag avaleu milén
* Ha gué karget a bér eùé.
* Er Jardrinour n’en des chet poén
* E lakat ol er vugalé
* De grog èr pér, én avaleu.
* « Keméret, dèbret, e lar ean,
* Mes hemb kargein hou fichedeu.
* E mesk er bautred bihañnan
* Bout oé unan e daulé fréh
* Ardrest er harh liés a huéh.
* Getou e vé goulennet bean
* Perak é hra en hoari-sé :
* « En tu ral er harh, émé ean,
* Chetu fréh e gavein goudé »
* Get er gonz-men er Jardrinour
* E zou én un taul sklerdéret.
* Deit chonj dehou ag er labour
* E zou d’hobér eit bout salvet.
* Ha ean oeit ha laret kentéh :
* « Me hrei eit me salvedigeh
* El m’en des groeit er pautrig fur
* Eit é vad hag é blijadur. »
* Ha goudéveh, pad é vuhé,
* Elsen e hras é guirionné ;
* Gobér évreu mat muioh-mui
* E oé bandé ol é soursi.
* Arlerh peb unan anehé
* Ean e laré én é spered :
* « A drest garh en éternité »
* « Chetu hoah ur fréhen taulet,
* « Ur fréhen e gavein goudé,
* A pè vein arriù dirak Doué. »
# Razh Kêr ha Razh Kouer

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar raz qær hac ar raz divar ar mæz, gant Pierre Désiré de Goësbriand ;
* Raz qêr ha Raz ar villajen, gant Guillaume Ricou ;
* Raz Kear ha Raz Kouer, gant Prosper Proux ;
* Al Logoden euz a gear hag al logoden diwar ar meaz, gant Gab Milin
* Er Rah a gér hag er Rah a ziar er mézeu gant Stefan ar Strad
# Guerzenneu Breih-Izel/En tu mat ag en Nean

| ◄ Er Rah a gér hag er Rah a ziar er mézeu | En tu mat ag en Nean | Er Mambreu hag er Galon ► |
* En ur penhér a Vreil-izél
* E oé treménet kours er goén,
* Ha deit e oé en noz tioél
* Arlerh un dé kaer a véhuén.
* Etal en trézeu en noz-sé,
* Goudé ma oé achiù er pred,
* Ur hroèdur bihan a seih-vlè
* E oé get é vam azéet.
* Kleuet e oé boéh er rañned
* E kaunein duhont ér pradeu,
* Ha muioh-mui en tioélded
* E zichenné ar er mézeu.
* Trouz erbet én dro d’er penhér
* Hag en Nean e oé hemb kogus ;
* Ben un herrad chetu er loér
* E tiskoein hé tas ligernus.
* Ar en dro get er loér eùé
* Er stired um lak de splannein.
* Bout e zou kement a nehé
* Ma n’hellér ket ou nivérein.
* É zeulegad sauet d’en Nean
* Er hroédurig e oé bamet ;
* « O me mam, sellet, emé ean,
* « Na brauet é en Nean, sellet ! »
* « — Me mab, e lar é vam dohtu,
* « Er péh e huélet a drest-oh
* N’en dé meit en Nean a véz-tu ;
* « En tu mat e zou kalz braùoh. »
* Er hroèdur e chom pel amzér
* De sellet en Nean stirennek.
* De sellet get souéh en treu kaér
* En des groeit en Doué gelloudek.
* Ha ean e lar : Plijeet get Doué
* « Ag er bed men men galùein bean !
* « O ia, me mam me garehé
* « Guélet en tu mat ag en Nean. »
* En noz sé memb, èl ma hoanté
* E varúas er hroédur bihan
* Ha Doué e hras dehou nezé
* Guélet en tu mat ag en Nean.
# Guerzenneu Breih-Izel/Er Rah a gér hag er Rah a ziar er mézeu

Oberennoù damheñvel pe handelvoù all zo ivez, gwelout Razh Kêr ha Razh Kouer.
| ◄ En « Trein » dihentet | Er Rah a gér hag er Rah a ziar er mézeu | En tu mat ag en Nean ► |
* Ur rah a gér en doé pedet
* Ur rah a ziar er mèzeu
* Getou un dé de zébrein pred
* Eit tanoat biùans er hérieu.
* « Me iei, e laras en aral,
* Genein mé nen des chet grimeu. »
* En trenoz é oent én ur sal
* Dirak un daul goleit a dreu.
* Bout oé kig-beuin ha kig-rost
* Bara, fromaj, kateù erhoalh
* Hanni ar er leh, hanni tost.
* Gellein e hrent dèbrein ou goalh.
* « Débramb », e lar er ruh a gér
* D’er rah peizant chomet bamet ;
* « Krignamb, chakamb hemb kol amzér
* « E rauk ma tei en dud d’ou fred. »
* Ar en daul e saillant kentéh
* Eit gobér inour d’er pladeu.
* Mes chetu arriú er vatèh,
* Ha sauet huenn én ou chaucheu !
* Peb unan e vrechen a hèr
* Eit klask un toul ér blancheris ;
* Hed bihan dra doh er vangoér
* E oé tapet en deu hostiz.
* Rah er mézeu en des kollet
* Ur pennig mat ag é lost hir ;
* Krénein e hra, hantér vatet,
* Ha dohtou er goed e zivir.
* « Kenavo, kansort, emé ean,
* « E han én-dro d’em sulér foen ;
* « Ahoel duhont a pe zèbran,
* « Me hèl predein betag er pen !
* « Amen é hes biúans huékoh,
* « Mes ar un dro skont ha néhans.
* « Guél é genein bouid distéroh
* « E hellan kemer hemb doujans. »
# Guerzenneu Breih-Izel/Er Mambreu hag er Galon

| ◄ En tu mat ag en Nean | Er Mambreu hag er Galon |
* E korv mab dén un dé brezél e oé saùet.
* Er Mambreu d’er Galon e laré kounaret :
* « Chetu ni a huersou doh hou magein bamdé
* « Ha hui ne hret nitra met dichuéh noz ha dé !
* « Perak er boén d’emb ni
* « Hag er repoz d’oh hui ?
* « Adal hiniù, klasket
* « Hou piùans, mar karet !
* « Na bremen na devéhatoh
* « Ne vennamb mui rein nitra d’oh. »
* Ha kentéh en deu droed
* E arsaú a gerhet ;
* En dehorn chomet arhoarek
* Ne gasant mui er bouid d’er beg.
* Mes petra e zigoéh goudé ?
* Embér, arlerh deu pé tri dé,
* Er Galon hemb biùans erbet
* E za de vout goannoh perpet,
* Hag er Mambreu nezé
* Deit de vout goann eué
* Ben er fin en des komprenet
* Penaus er Galon peur de boéz ne chomé ket,
* Mes labourat e hré ataù
* Rak get er bouid e réseùé
* Ne hré meit strèuein hemb arsaù
* Er horv abéh nerh ha buhé.
* Maleurus un tiegeh !
* Maleurus ur ranteleh !
* Mar n’en des peah ha karanté
* Etré en dud e zou énné.
# Guerzenneu Breih-Izel/Guerzen kannet e Kiberén (1928)

| ◄ Deviz étré Matelin ha Julian, perhindour er Mañnéguen (Parrèz Guénin) | Guerzen kannet e Kiberén (1928) | En inour d’en eutru Guillom ► |
Lun er Pantekoust (1928) é oé tolpet é Kiberén er gañnerion hag gañnerézed ag en Eskopti eit kannein ar ur dro en overen bred.
Chetu amen ur huerzen e oé bet kañnet get kañnerézed Ploué er sal vras en hoari, arlerh kreisté.
Musik en Eutru DANTEK
Deit omb du -- men a vro Plou -- é A vro er lanneu bo -- ke -- tek E -- men é kon -- zér hoah bam -- dé El gué -- ha -- ral er bre -- ho -- neg. Deit omb, bre -- dir ag en Ar- vor, Hemb doa -- jein pé ker pel e oé, A vro er Skorff de vro ar Mor, Eit kan -- nein gloer d’en Eu -- tru Doué, A vro er Skorff de vro er mor, Eit kan -- nein gloer d’en Eu-tru Doué.
* I
* Deit omb dumen a vro Ploué,
* A vro er lanneu boketek
* É men é konzér hoah bamdé,
* El guéharal, er brehoneg.
* II
* Deit omb, bredér ag en Arvor,
* Hemb doujein pé ker pèl e oé,
* A vro er Skorff, de vro er mor
* Eit kannein gloer d’en Entru Doué.
* III
* Na braú é guélet er mor bras
* Edan en hiaul hag é splandér !
* Guél é genemb er pradeu glas
* E zou duhont doh ribl er Stér.
* IV
* Brauoh é kavamb hur lanneu
* Goleit a voketeu milén
* Eit er rehér ag en audeu
* E huéler étal Kiberén.
* V
* Un tour neùé saúet ihuél
* E splann guen kann a drest Ploué ;
* N’en des chet kalz é Breih-izél
* Ker braú ka ker sonn él m’en dé.
* VI
* Ennou pear hloh, er ré kaëran
* E vé kavet pèl tro-ha-tro,
* E lar d’emb chonjal én Nean,
* Chonjal bamdé én hur guir bro.
* VII
* Bout zou kalz a vroieu bourus ;
* Mès neoah nen des bro erbet,
* É men e viùamb ken eurus
* El é Ploué, hur bro karet.
* VIII
* Bro Ploué, léh ma omb gañnet
* Léh m’hun es biúet a vihan,
* Hou tilézein ne vennamb ket
* Ken nen déemb de vro en Nean !
# Guerzenneu Breih-Izel/En inour d’en eutru Guillom

| ◄ Guerzen kannet e Kiberén (1928) | En inour d’en eutru Guillom | Deviz étré Garit ha Jannig ► |
Ur gouil kaer e oé groeit é Kergrist er blé 1928, d’en 29 a viz gourhelin en inour d’en Eutru Guillom, unan ag er guellan barhed a vro Breih.
Er huerzen e oé bet kañnet en dé-sé get kañnerion Ploué ar er memes ton get er huerzen é zou erauk.
* I
* Eutru Guillom, o beleg Doué,
* Breihad gredus ha guerzennour,
* Deit omb dumen a vro Ploué
* Eit kañnein d’oh gloér hag inour.
* Diskan
* Eutru Guillom, o guir breihad,
* En dé kaèr men a leuiné
* Ol é kannamb a galon vad
* Mélasion d’oh ha trugéré
* II
* Mélasion d’oh, o guerzennour,
* Rak henni a houdé guerso
* N’en doé skriùet ker braù, ker flour
* Er brehoneg, lavar hur bro.
* III
* Trugéré d’oh, rak genoh hui
* Hun es disket é Breih-izél
* Karein, istimein muioh-mui
* Hur bro hag hé lavar santél.
* IV
* Liés ag en oèd tinéran
* Hou kannenneu hun es kannet
* En inour de Rouañnéz en Nean,
* En inour de Salvér er bed.
* V
* Hou kuerzenneu ken hanaùet
* Er pear horn ag er vro breton
* E hra sel guéh men dint lénet
* Joé ha plijadur d’hur halon
* VI
* Bretoned a bep kornad bro
* E zou amen hiniù tolpet
* Eit laret d’oh ol ar un dro :
* « Biùet, Eutru Guillom, biùet !
* VII
* « Biùet é chonj er Vretoned,
* Bremen hag en amzér goudé !
* Biuet é kreiz en eurusted
* E hues kavet én Nean get Doué ! »
# Guerzenneu Breih-Izel/Er Voéz koh a Bloué

| ◄ Deviz étré Garit ha Jannig | Er Voéz koh a Bloué | Gouil hantérhant vléad belégèg en Eutru Conan, person Neulieg ► |
* I
* A pe oen mé plah iouank
* Nag ur vraù e oen mé, gé !
* Merhed braù ne oént ket stank
* El-on è bro Ploué, gé !
* Allas ! er gohoni
* En des me goalauzet, ô !
* Bremen ne don ket mui
* Er goanten ma on bet
* II
* A pe oen arriú en oèd,
* En oèd de ziméein, gé !
* Bout oé lod kaér a bautred
* E sellé bouill doh-ein, gé !
* Allas ! er gohoni
* En des me goalauzet ; ô
* Bremen ne vé groeit mui
* Anehon stad erbet.
* III
* A pe den d’er pardonieu,
* Na fonnabl é kerhen ! gé !
* Goleit a vrageriseu
* Me saúé plom me fen, gé !
* Allas ! er gohoni
* En dès me goalauzet, ô !
* Ha bremen ne don mui
* Meit ur gèh voéz kroset.
* IV
* De soñnein ér filajeu
* Nag ur vad e oen mé ! gé !
* Pe laren me soñnenneu
* En ol e cheleué, gé !
* Allas ! er gohoni
* En dès me goalauzet, ô !
* Bremen ne sonnan mui :
* Me boéh e zou torret.
* V
* En amzér a valardé
* Pe sonné er binieu, gé !
* Na bourus è kaven mé
* Monet d’er chervadeu ! gé !
* Allas ! er gohoni
* En des me goalauzet, ô !
* Bremen ne glaskan mui
* Meit chom er gêr perpet.
* VI
* Me oé mé ur plah bouljant.
* Eit gobér un dro krol, gé
* Ha me grolle ker liant
* Ma oé soéhet en ol, gé :
* Allas ! er gohoni
* En des me goalauzet, ô !
* Krol bremen n’hellan mui :
* Beh em es é kerhet !
* VII
* Mes perak um glemman mé ?
* O me halon, kentoh, gé !
* Laramb trugéré de Zoué,
* Ramb dehou mil bennoh, gé !
* Alerh er gohoni
* D’en Nean me vou galúet, ô !
* Ha kin a velkoni,
* Eurus e vein perpet !
# Guerzenneu Breih-Izel/Deviz étré Garit ha Jannig

| ◄ En inour d’en eutru Guillom | Deviz étré Garit ha Jannig | Er Voéz koh a Bloué ► |
* Garit
* Perak enta, Jannig, é oh hui ker chanjet ?
* Guéharal ne hoanteh meit fal joéieu er bed.
* Ha ne glaskeh meit krol en tavarneu bamdé,
* Perak ne grollet mui ? Chomet oh klan marsé
* Jannig
* O pas, me heh Garit, nen don ket klan erbet.
* Mes bremen a galon é vennan bout salvet.
* Chetu perak em es kuiteit er fallanté
* Ha lakeit ol me chonj de viret lézen Doué
* Garit
* Laret d’ein mé, Jannig, penaus è ma deit d’oh
* Er chonj-sé de gondui ur vuhé santéloh ;
* En ole zou soéhet ma hues kuitet ker bean
* Er peh e hré agent hou plijadur dousan.
* Jannig
* Disul de hantér-noz pen den d’er ger endro
* Arlern em bout krollet doh son er piano
* Er loér hag er stired e zegasas chonj d’ein
* Penauz é hès un Doué e zeli me jujein.
* Garit
* Me houer el oh, Jannig, ag en oed tinéran
* E hès un Doué santél e jujou peb unan
* Mes tré ma on iouank, um zistag n’hellan ket
* Doh er plijadurieu e genig d’ein er bed.
* Jannig
* Penauz é hellet hui, o Garit, konz elsé ?
* Allas ! ne ziskoet ket é ma gredus hon fé.
* Mar ne hret meit péhein, meit ful viùein perpet,
* Ha hui gred e veet arlerh hou marù salvet ?
* Garit
* Gortoz e hrein, Jannig, eit chanjein a vuhé
* Ma vein deit de vout koh, ma veint tostoh d’er bé.
* Nezé hemb kin, nezé, me larou kenavo
* D’er joéieu e gavan étal er piano.
* Jannig
* Konze hret hoal, Garit, el ur plahig amoed.
* Beteg er gohoni più houér ma viùeet ?
* Doujet kentoh doujet ne zei en Eutru Doué
* D’hou skoein un dé benak é kreiz hou fallanté.
* Garit
* Guir é laret, Jannig, kollet oé me spered;
* Mes hou konzeu ker fur en dès me sklerdéret
* A vremen el-oh hui me ven salvein m’inean
* Ha pellat a zevri doh piano Satan.
* Jannig
* O Garit en taul-men é hret d’ein plijadur
* Karamb en Eutru Doué el én oed a groédur
* Dehou hun iouankiz, dehou ol ur buhé.
* Dehou hur haloneu ér bed men hag en Né.
# Guerzenneu Breih-Izel/Gouil hantérhant vléad belégèh en Eutru Conan, person Neulieg

| ◄ Er Voéz koh a Bloué | Gouil hantérhant vléad belégèh en Eutru Conan, person Neulieg | Karamb hur bro Breih ► |
* I
* Petra e zou hiniù en dé
* E Neulieg ?
* En hou parréz bout zou marsé
* Ur gouil benak ?
* — Ur gouil e hramb, bras ha bihan,
* Guir é laret,
* En inour d’en Eutru Konan,
* Hur tad karet.
* II
* En Eutru Konan, hur person,
* E zou gañnet
* En hur barréz ér vro breton,
* Arhon hanúet.
* Chetu bremen hantér-hant vlé
* Men dé beleg,
* Ataù é ma lan a vuhé,
* Dén kalonek.
* III
* En Eutru Konan beléget,
* Kentéh goudé
* De barrez Noal é ma kaset
* De vout kuré.
* Aveit salvein en ineañneu,
* Gredus dalhmat,
* E Noal é chom kalz a vléieu
* De labourat.
* IV
* Douset er joé en des bleùet
* En é galon,
* E Sant Téliau pen dé hanùet
* De vout person !
* Mès hir amzér ne dremèn ket
* Er barréz-sé,
* De Neulieg é ma galùet.
* Pear vlé goudé.
* V
* A houdé tri blé ar uigent,
* Neuliégiz,
* E maé tiskoein d’emb en hent
* D’er Baraouiz.
* Diskoamb dehou hur haranté
* Hag hur grad vat,
* Pedamb en Eutru Doùé bamdé
* ‘Aveit hum tad.
* VI
* Trugéré d’oh, à bugul mat,
* O guir beleg,
* Rak ma hues groeit kement à vad
* E Neulieg,
* Doué hag en Intron a Garméz
* E huès karet
* Ha groeit karein én hou parréz
* vMuioh perpet.
* VII
* Rak-sé kaeret er gouroñnien,
* Eutru Konan,
* E splénnou un dé ar hou pen
* E lein en Nean ?
* Plijeet get Doué ma huéleet
* Tolpet nezé
* Genoh é kreiz en eurusted
* Hou pugalé !
* IX
* Més de hortoz ma tei Jézus
* D’hou tégemér,
* En Neulièg biùet eurus
* Hoah pèl amzér !
* Biùet eurus betag en dé,
* Dé beniget,
* Ma veet eurusoh get Doué
* Aveit perpet.
# Guerzenneu Breih-Izel/Karamb hur bro Breih

| ◄ Gouil hantérhant vléad belégèh en Eutru Conan, person Neulieg | Karamb hur bro Breih | Fest Louizon ► |
| E Breih é omb gañnet, E Breih é omb bet dessaùet | $\left\{{\begin{matrix}\\\\\end{matrix}}\right.$ | diù huéh |
| Kañnamb a voéh ihuel Eit inourein hur bro santél, | $\left\{{\begin{matrix}\\\\\end{matrix}}\right.$ | diù huéh |
| Bredér hag amied Er brehoneg n’ankoéhamb ket | $\left\{{\begin{matrix}\\\\\end{matrix}}\right.$ | diù huéh |
| Chomamb, él hun tadeu De labourat én hur parkeu | $\left\{{\begin{matrix}\\\\\end{matrix}}\right.$ | diù huéh |
| Goarnamb er hustumeu Hun es guélet get hun tadeu, | $\left\{{\begin{matrix}\\\\\end{matrix}}\right.$ | diù huéh |
| Goarnamb eùé perpet Guskemant kaèr er Vretoned | $\left\{{\begin{matrix}\\\\\end{matrix}}\right.$ | diù huéh |
| Ne fondamb ket argant E prenein ag er guin ardant, | $\left\{{\begin{matrix}\\\\\end{matrix}}\right.$ | diù huéh |
| Eit torrein hur séhedt Chistr mat hun es, o Bretoned | $\left\{{\begin{matrix}\\\\\end{matrix}}\right.$ | diù huéh |
| Achiùamb hur soñnen, Rak kement tra en des ur pen | $\left\{{\begin{matrix}\\\\\end{matrix}}\right.$ | diù huéh |